recursal/SuperWikiNEXT-32B huggingface dataset:
***Denpa Kyoshi*** (電波教師, "Guru Gelombang Elektromagnet") ialah satu siri manga Jepun 2011, yang ditulis dan digambarkan oleh Takeshi Azuma.  Siri ini bermula dalam majalah Shogakukan Weekly Shonen Sunday, dalam isu ke-49 2011, yang disiarkan pada 2 Oktober 2011. Sehingga 18 Mac 2015, terdapat lima belas jilid tankobon diterbitkan. Dua klip anime pendek, tujuan sebagai promosi untuk manga telah dikeluarkan, dan siri televisyen anime dihasilkan oleh A-1 Pictures.

Plot
----

Cerita mengisahkan Junichiro Kagami telah dimarahi oleh adiknya Suzune kerana berminat dirinya keluar dari dunia sebenar. Sebagai Junichiro sangat berminat anime, manga dan permainan, Suzune memaksa dia boleh melakukan bekerja sebagai pengganti guru fizik di sekolah menengah tinggi sebelum dia graduasi. Junichiro membuktikan dirinya seorang guru yang berkebolehan dan rajin yang datang dengan kaedah luar biasa berdasarkan pengetahuan yang seolah-olah tidak berguna memperolehi sebagai Otaku untuk mengajar dan memberi motivasi kepada murid-muridnya.

Watak
-----

Rencana utama: Senarai watak siri Denpa Kyoshi
### Watak utama

Junichiro Kagami (鑑 純一郎, *Kagami Jun'ichirou*)
Disuarakan oleh: Daisuke Ono (CD Drama), Hiroshi Kamiya (anime)
Watak utama dan  *Otaku*  berusia 24 tahun merupakan peminat tegar Otaku. Dia berfikiran di luar dunia fantasi dan selalu diejek oleh cikgu di sekolah tersebut. Dia tidak putus asa dan satu hari nanti sesuatu yang tidak mustahil akan menjadi realiti.

Suzune Kagami (鑑 純音, *Kagami Suzune*)
Disuarakan oleh: Kana Asumi (CD Drama), Rena Matsui (anime)
Adik kandung Junichiro sentiasa marah dengan karenah abangnya. Hobi beliau adalah latihan memukul, sampai Junichiro sangat takutkan dia. Beliau juga bertanggungjawab bagi kewangan untuk semua keluarga dan melarang dari Junichiro membeli apa-apa tanpa kebenaran dia. Walaupun abangnya serig buta masalah, Suzune sangat gemar dan menjaga abangnya buat selama-lamanya.

Nota
----

1. ↑  "Gelombang Elektromagnet" (電波, *denpa*) digunakan di Jepun untuk merujuk kepada seseorang yang bertindak aneh, seperti melampau kepercayaan Otaku, atau memegang ganjil, sama seperti istilah bahasa melayu *topi kertas timah*.

Rujukan
-------

1. 1 2 3  "*Denpa Kyoshi* Manga's 2nd Anime Ad by A-1 Pictures Aired". Anime News Network. 17 Februari 2013. Dicapai pada 12 Jun 2013.
2. ↑  「超弩級少女」の東毅、新連載の主役はギークな高校教師 (dalam bahasa Japanese). Natalie.mu. 2 Oktober 2011. Dicapai pada 12 Jun 2013.CS1 maint: unrecognized language (link)
3. ↑  電波教師 10 (少年サンデーコミックス) (dalam bahasa Japanese). Amazon.co.jp. Dicapai pada February 18, 2014.CS1 maint: unrecognized language (link)
4. ↑  Green, Scott (October 3, 2012). "VIDEO: Anime "*Denpa Kyoushi* "Promo". Crunchyroll. Dicapai pada June 12, 2013.
5. ↑  "Hiroshi Kamiya Leads Denpa Kyōshi TV Anime's Cast". Anime News Network. February 16, 2015. Dicapai pada February 16, 2015.
6. ↑  "Denpa Kyōshi Anime Casts SKE48 Idol Rena Matsui as Suzune". Anime News Network. March 2, 2015. Dicapai pada March 2, 2015.

Pautan luar
-----------

* Tapak web rasmi (Jepun)
* *Denpa Kyoshi* (manga) di Ensiklopedia Anime News Network
KRI Mandau 621.
**KRI Mandau (621)** merupakan kapal perang tentera laut Indonesia jenis kapal kelas bot berpeluru berpandu yang sentiasa bersedia mempertahankan negara pulau Indonesia.

Kapal **KRI Mandau** milik Indonesia merupakan kapal kelas bot berpeluru berpandu (PSK Mk5). KRI Mandau memenuhi keperluan Indonesia dan berperanan mempertahankan Indonesia dari kapal-kapal musuh. KRI Mandau dibina oleh *Korea-Tacoma SY, Masan, Korea Selatan.* 

Kapal lain dalam kelas yang sama adalah KRI Mandau, KRI Rencong, KRI Badik, dan KRI Keris.

KRI Mandau mempunyai 43 orang anak kapal termasuk pegawai. KRI Mandau dilengkapi untuk misi pertempuran kapal ke kapal di permukaan laut "anti-surface warfare".

Kapal KRI Mandau sepanjang 53.58 m; 8 meter \* 1.63 meter ( 175.8 kaki panjang \* 26.2 kaki \* 5.3 kaki) mempunyai kelajuan bertempur pada 41 batu nautikal. KRI Mandau mempunyai seseran 290 tan penuh atau 255 tan ketika kosong.

Rekabentuk kapal membenarkan tatarajahnya ditukar bagi menerima pelbagai sistem persenjataan dan pengesan untuk memenuhi keperluan operasi yang berkembang bagi angkatan tentera Indonesia.

Torpedo
-------

Tiada maklumat

Peluru berpandu
---------------

Sistem pertahanan udara adalah satu pelancar peluru berpandu Matra Simbad berkembar; Mistral; IR mengejar *homing* sehingga jarak 4 km (2.2 batu nautikal) dengan kelapa peledak seberat 3 kilogram.

Kapal bot berpeluru berpandu ini dilengkapi dengan empat peluru berpandu MM38 Exocet permukaan-ke-permukaan (SSM).

TNI-AL dalam perancangan bagi melengkapi semua kapal ronda pantas dengan peluru berpandu anti-kapal C-802 Saccade buatan Cina. Setiap kapal dirancang untuk dilengkapi dengan dua peluru berpandu C-802 Saccade yang sepanjang 6.39 meter, panjang sayap 1.22 meter, seberat 715 kg. Peluru berpandu ini mempunyai jarak serangan 120 km (melebihi exocet) pada kelajuan 0.9 Mach. Peluru berpandu ini turut dilengkapi radar yang mampu mengatasi sistem Penangkis Eletronik (Electronic Counter Measure - ECM).

Meriam
------

Meriam utama KRI Mandau yang dipasang pada dek hadapan, adalah meriam 57 mm/70 kaliber dengan satu meriam 40 mm sokongan. Selain itu ia mempunyai dua mesin gan 20 mm. Meriam-meriam ini dikawal oleh sistem kawalan tembakan WM-28 dan boleh gunakan bagi pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.

Penangkis *countermeasures*
---------------------------

KRI Mandau turut dilengkapi dengan sistem pemintas DR-200S Mk1 bagi pertahanan udara.

Tujahan
-------

Kapal KRI Mandau mempunyai dua enjin disel yang disambung kepada dua gandar yang menghasilkan 2,240 bhp secara berterusan dengan peningkat turbine gas yang mampu meningkatkan kuasa kepada 25,000 shp bagi menghasilkan kelajuan tempur pada 41 batu nautikal.

Pegawai pemerintah KRI Mandau
-----------------------------

Pautan luar
-----------

*
**KRI Karang Galang (984)** merupakan kapal perang tentera laut Indonesia jenis kapal kelas pengangkut pendarat (*LST*)yang sentiasa bersedia mempertahankan negara pulau Indonesia. 

Kapal **KRI Karang Galang** milik Indonesia merupakan kapal kelas pengangkut pendarat. KRI Karang Galang memenuhi keperluan Indonesia dan berperanan mempertahankan Indonesia dari kapal-kapal musuh. KRI Karang Galang berasal dari bekas kapal feri dari PT ASDP (Angkutan Sungai, Danau, dan Perairan) yang diambil alih pada April 2006.

KRI Karang Galang dilengkapi untuk misi mengangkut dan mendaratkan pasukan tentera bagi pergerakan dan serangan afimbia. Antara kapal lain dalam kelas yang sama adalah KRI Karang Pilang 981, KRI Karang Tekok 982, KRI Karang Banteng 983, KRI Karang Unarang 985 dan KRI Karang Galang 984. 

Kapal KRI Karang Galang sepanjang 62 m mempunyai kelajuan 38 batu nautikal. KRI Karang Galang mempunyai seseran 493 tan metrik kosong.

TORPEDO
-------

Tiada maklumat

PELURU BERPANDU
---------------

Tiada maklumat

MERIAM
------

KRI Karang Galang dilengkapi dengan meriam (larasnya tidak diketahui) dan sistem radar.

PENANGKIS "COUNTERMEASURES"
---------------------------

Tiada maklumat

TUJAHAN
-------

Kapal KRI Karang Galang mempunyai satu enjin disel yang disambung kepada satu gandar yang menghasilkan kelajuan tempur 38 knot.

Pegawai pemerintah KRI Karang Galang
------------------------------------

Pautan luar
-----------

*
**KRI Jalanidhi (933)** merupakan kapal tentera laut Indonesia jenis kapal pemetaan yang bertugas bagi pemetaan wilayah-wilayah di Indonesia.

Kapal **KRI Jalanidhi** milik Indonesia merupakan kapal pemetaan. KRI Jalanidhi memenuhi keperluan pemetaan Indonesia bagi tujuan ketenteraan dan pengawasan wilayah-wilayah Indonesia. KRI Jalanidhi dibina oleh *Sasebo Heavy Industries, Jepun.* 

KRI Jalanidhi mempunyai 87 orang anak kapal tambahan 26 kakitangan pemetaan. KRI Jalanidhi dilengkapi untuk misi pengawasan, pemetaan dan penyelidikan.

Kapal KRI Jalanidhi sepanjang 53.9 m; 9.5 meter \* 4.3 meter ( 176.8 kaki panjang \* 31.2 kaki \* 14.1 kaki) mempunyai kelajuan pada 12.7 batu nautikal. KRI Jalanidhi mempunyai seseran 985 tan penuh.

Kemudahan
---------

KRI Jalanidhi mempunyai kemudahan belon cuaca dan pukat tunda.

TUJAHAN
-------

Kapal KRI Jalanidhi mempunyai satu enjin disel yang disambung kepada satu gandar yang menghasilkan 1,000 bhp secara berterusan dan mampu bergerak pada kelajuan 12.7 batu nautikal.

Pegawai pemerintah KRI Jalanidhi
--------------------------------

Pautan luar
-----------

*
***Gadis Semasa Sunsilk*** merupakan sebuah siri drama televisyen realiti Malaysia 2011 arahan Bernard Chauly terbitan Red Communications. Dibintangi oleh Melda Ahmad, Ain Edruce dan Liyana Kamarhisham, ia berkisarkan konflik dalaman, aspirasi cinta, pahit manis, perkembangan peribadi dan perubahan hidup Melda. Siri ini memulakan tayangan perdana di TV3 bermula 11 Januari hingga 5 April 2011.

Sinopsis
--------

Mengisahkan seorang pelajar jurusan muzik yang mempunyai bakat terpendam, umpama sebutir permata yang belum ditemui sinarnya. Bakatnya hanya dikenali menerusi lagu nukilannya yang dimuatnaik ke laman sosial internet. Tidak pernah terlintas dalam fikiran gadis ini untuk merealisasikan impiannya di persada pentas.

Selaku jenama yang sinonim dengan kesempurnaan tahap pakar, Sunsilk, pakar penjagaan rambut akan berganding bahu dengan pakar vokal, Ajai; pakar personaliti, Wardina dan pakar dandanan tempatan, Bambang Soteto bagi menawarkan akses, pengalaman ekstensif dan bimbingan pakar untuk menyerlahkan keyakinan dan merealisasikan impian Gadis Semasa Sunsilk.

Pelakon
-------

* Melda Ahmad sebagai Melda
* Ain Edruce sebagai Tuti
* Liyana Kamarhisham sebagai Ain

Rujukan
-------

1. ↑  "*Gadis Semasa Sunsilk* Di TV3 Hari Ini". *mSTAR Online*. 11 Januari 2011. Diarkibkan daripada yang asal pada 2018-10-09. Dicapai pada 9 Oktober 2018. Unknown parameter `|dead-url=` ignored (bantuan)
2. ↑  Kisah Melda dari *YouTube* ke TV Diarkibkan 2018-10-09 di Wayback Machine *Utusan Malaysia* (1 Februari 2011). Diperoleh pada 9 Oktober 2011.

Pautan luar
-----------

* Gadis Semasa Sunsilk di Facebook
**KRI Kakap (811)** merupakan kapal perang tentera laut Indonesia jenis kapal peronda besar kelas *Kakap* yang sentiasa bersedia mempertahankan negara pulau Indonesia.

Kapal KRI Kakap milik Indonesia merupakan kapal jenis kapal peronda besar kelas *Kakap* (PB 57). KRI Kakap memenuhi keperluan Indonesia dan berperanan mempertahankan Indonesia dari kapal-kapal musuh. 

KRI Kakap dibina oleh *Lurssen, Vegesack, Jerman* dan sebahagiannya oleh *P.T. PAL SY, Surabaya*. Sebahagian daripada badan kapal dibina di Jerman dan dipasang di Indonesia. KRI Kakap dilancarkan pada tahun 1988. Kapal lain dalam kelas yang sama adalah KRI Kakap, KRI Kerapu, KRI Tongkol, dan KRI Barakuda.

KRI Kakap mempunyai 49 orang anak kapal termasuk 8 sementara. KRI Kakap dilengkapi untuk misi pertempuran kapal ke kapal di permukaan laut "anti-surface warfare".

Kapal KRI Kakap sepanjang 58.1m; 7.62meter \* 2.73meter ( 190.6kaki panjang \* 25kaki \* 9kaki) mempunyai kelajuan bertempur pada 28.1 knot. KRI Kakap mempunyai seseran 425 tan penuh.

Rekabentuk kapal membenarkan tatarajahnya ditukar bagi menerima pelbagai sistem persenjataan dan pengesan untuk memenuhi keperluan operasi yang berkembang bagi angkatan tentera Indonesia.

Meriam
------

Meriam utama kapal perang KRI Kakap yang dipasang pada dek hadapan, adalah meriam tunggal 40 mm serta dua mesingan 7.62 mm. Ia menawarkan pertahanan udara jarak-dekat terhadap pesawat sayap kekal dan pesawat sayap berputar.

Penangkis langkah balas
-----------------------

KRI Kakap mempunyai sistem penangkis pemintas DR200S bagi pertahanan udara terhadap peluru berpandu.

Pengesan
--------

KRI Kakap memiliki radar pengesan permukaan yang berupaya memberikan carian radar dan amaran ancaman musuh.

Penerbangan
-----------

KRI Kakap dilengkapi dengan dek penerbangan dan kemudahan hanger di bahagian belakang yang mampu mengendali sebuah helikopter NBO-105.

Tujahan
-------

Kapal KRI Kakap mempunyai dua enjin disel yang menghasilkan 8,260 bhp secara berterusan dengan dua gandar "shaft". Ia mampu beroperasi secara berterusan pada kelajuan 28.1 batu nautikal.
Mengikut arah jam dari kiri atas: Eva Green, Halle Berry, Michelle Yeoh dan Jane Seymour
**Gadis Bond** ialah watak yang menjadi kepentingan cinta atau teman wanita James Bond dalam novel, filem atau permainan video. Gadis-gadis Bond kadangkala mempunyai nama yang bersifat *double entender* atau pun, seperti Pussy Galore, Plenty O'Toole, Xenia Onatopp atau Holly Goodhead.

Gadis Bond juga boleh merujuk kepada pelakon yang memainkan watak gadis Bond, seperti Ursula Andress, Honor Blackman atau Sophie Marceau.

Tiada peraturan tetap tentang jenis orang yang akan menjadi gadis Bond atau peranan yang akan dimainkannya. Dia mungkin sekutu atau musuh Bond, penting dalam misi itu atau hanya untuk penampilannya. Terdapat watak wanita seperti Judi Dench M, dan Camille Montes, ejen perisikan Bolivia yang bekerjasama dengan Bond dalam *Quantum of Solace*, yang bukan minat romantik Bond, dan oleh itu bukan gadis Bond sahaja.  Walau bagaimanapun, ia telah dipertikaikan bahawa peranan penting M dalam plot *Skyfall* melayakkannya sebagai gadis Bond atau wanita Bond. 

Istilah *gadis Bond* juga boleh dianggap sebagai anakronisme, terutamanya dalam era pasca #MeToo, berkenaan dengan objektifikasi wanita dalam filem.

Rujukan
-------

1. ↑  Jütting 2007.
2. ↑  Lipp 2006.
3. ↑  Comentale, Watt & Willman 2005.
4. ↑  Bradshaw, Peter (25 October 2012). "Skyfall – review". *The Guardian*. Dicapai pada 6 May 2016.
5. ↑  Slater, Tom (2 November 2012). "Judi Dench: the ultimate Bond girl". *spiked-online.com*. Dicapai pada 6 May 2016.
6. ↑  Rosenberg, Alyssa (9 November 2012). "The End of the Bond Girl and the Rise of the Bond Woman". *slate.com*. Dicapai pada 6 May 2016.
7. ↑  Ford, Clementine (October 14, 2015). "Are Bond girls sexist?". *BBC Culture* (dalam bahasa Inggeris).
8. ↑  Child, Ben (30 January 2018). "Time's up for James Bond: is 007 too toxic for the #MeToo era?". *The Guardian*.

Bibliografi
-----------

* Comentale, Edward P; Watt, Stephen; Willman, Skip (2005). *Ian Fleming & James Bond: the cultural politics of 007*. Indiana University Press. ISBN 978-0-253-21743-1.
* Jütting, Kerstin (2007). *"Grow Up, 007!": James Bond Over the Decades: Formula Vs. Innovation*. GRIN Verlag. ISBN 978-3-638-85372-9.
* Lipp, Deborah (2006). *The Ultimate James Bond Fan Book*. New York: Sterling & Ross Publishers. ISBN 978-0-9766372-8-8.
**Don** ialah watak cereka dalam francais filem *Don*. Beliau pertama kali diperkenalkan dalam filem 1978 *Don*. Beliau kemudiannya muncul dalam filem *Don: The Chase Begins Again* dan kesinambungannya *Don 2*. Watak ini dicipta oleh duo penulis Salim-Javed (Salim Khan dan Javed Akhtar), dan dilakonkan oleh Amitabh Bachchan. Dalam versi but semula *Don*, beliau dilakonkan oleh Shah Rukh Khan. Don pernah dilakonkan sementara oleh Hrithik Roshan dalam *Don 2* dan juga di dalam kemunculan khas.

Dalam filem-filem itu, dia kelihatan sebagai seorang yang berpangkat leftenan yang pada mulanya bekerja di bawah Singhania. Dia dicirikan sebagai seorang yang jahat, licik, dan psikopat diabolik, walaupun dia ditunjukkan untuk memperlihatkan sedikit minat romantis terhadap temannya yang telah menjadi musuh Roma. Dalam filem asal, dia terbukti telah mati dan kelihatan seperti dia bernama Vijay mengambil tempatnya untuk bekerja sebagai pemberi maklumat kepada pihak polis. Pembikinan semula 2006 mengubah plot, menambah sentuhan yang mendedahkan bahawa Don sebenarnya hidup dan telah membunuh Vijay untuk mengambil tempatnya untuk sementara waktu. Dalam siri *Don 2* pada 2011, beliau berjaya mengawal keseluruhan pasaran dadah mafia India dan akhirnya mengawal mafia dadah Eropah, muncul sebagai maharaja mafia dadah Asia dan Eropah.

Watak ini muncul dalam beberapa filem, komik, dan permainan video, dan berjaya mendapat status kultus di pawagam India.

Rujukan
-------

1. ↑  "Don 2". *FilmiBeat*.
2. ↑  "Shahrukh Khan launches DON Game".[*pautan mati kekal*]
3. ↑  "Chase SRK by playing DON 2 video game". Diarkibkan daripada yang asal pada 2014-12-17. Dicapai pada 2019-11-08.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Don (watak)*** |

* Don di Pangkalan Data Filem Internet (IMDb)
**Dasar luar negeri** sesebuah negara, yang juga disebut **dasar luar negara** atau **dasar hubungan antarabangsa**, ialah serangkaian dasar yang menjelaskan cara yang suatu negara bergaul dengan negara lain dalam bidang-bidang ekonomi, politik, sosial, dan ketenteraan; serta dalam tingkatan yang lebih rendah juga mengenai cara yang negara bergaul dengan pertubuhan-pertubuhan antarbangsa. Pergaulan tersebut dinilai dan dipantau dalam usaha untuk mendapatkan pelbagai manfaat yang dapat diperolehi daripada kerjasama antarabangsa.Dasar luar negara dirancang untuk membantu melindungi kepentingan negara, keamanan negara, tujuan ideologi, dan kemakmuran ekonomi suatu negara. Hal ini dapat terjadi sebagai hasil dari kerjasama secara damai dengan bangsa lain, atau melalui eksploitasi.

Biasanya, tugas penciptaan dasar luar negara ialah para pemimpin kerajaan dan menteri luar negeri (atau jabatan yang setara). Di beberapa negara, lembaga legislatif juga memiliki hak pengawasan yang cukup. Terdapat pengecualian, contohnya di Perancis dan Finland, dimana ketua negara adalah yang bertanggung-jawab atas dasar luar negara, sementara kerua kerajaan bertanggung-jawab terutama pada hal yang berkaitan dengan kebijakan dalaman.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Gazetir Imperial India*** (*The Imperial Gazetteer of India*) merupakan gazetir zaman Empayar British India yang kini dijadikan sebagai buku rujukan bersejarah. Ia pertama kali diterbitkan pada tahun 1881. Sir William Wilson Hunter membuat rancangan asal untuk mengeluarkan buku ini sejak tahun 1869 lagi.

Buku "Edisi Baru" untuk tahun 1908, 1909 dan 1931 mempunyai empat jilid ensiklopedia yang meliputi pelbagai topik seperti geografi, sejarah, ekonomi dan pentadbiran di India serta 20 buah jilid gazetir yang disusun mengikut abjad, senarai nama tempat, statistik dan maklumat ringkasan. Setiap jilid disertakan dengan indeks dan atlas. Kesemua buku Edisi Baru itu diterbitkan oleh Oxford University Press, Oxford, United Kingdom.

Edisi
-----

Edisi pertama *Gazetir Imperial India* telah diterbitkan dalam sembilan jilid pada 1881. Bagi edisi kedua pula, ia ditambah kepada 14 buah jilid yang dikeluarkan pada tahun 1885 hingga 1887. Pada tahun 1893, buku ini ditampilkan sebagai jilid bebas dengan tajuk *Empayar India: Rakyat, Sejarah dan Keluarannya* dimana ia mengandungi versi rencana mengenai India yang telah disemak semula dan dikembangkan. Kesemua buku-buku itu telah disunting oleh Hunter.

Penyunting
----------

* James Sutherland Cotton
* Sir Herbert Hope Risley
* Sir Richard Burn
* Sir William Stevenson Meyer

Rujukan
-------

1. ↑  General Preface
2. ↑  General Preface *Imperial Gazetteer of India* Check `|url=` value (bantuan). **1**. m/s. v.

Pautan luar
-----------

* "Gazetir Imperial India". Digital South Asia Library, Universiti Chicago.

|  |  |
| --- | --- |
|  | Wikimedia Commons mempunyai media berkaitan ***Gazetir Imperial India*** |

Portal:* Empayar British
Pembangunan ekonomi Malaysia pada masa kini diwarisi daripada tiga tahap sebelumnya, dimulakan dengan tahap pertumbuhan dan perkembangan pesat industri sumber asli dari pertengahan abad ke-19 sehingga 1914, diikuti tempoh turun naik atau ketidakstabilan industri sumber asli antara Perang Dunia Pertama dan Kedua dan akhir sekali tahap penyatuan dan rasionalisasi industri sumber asli bersama dengan kepelbagaian ekonomi selepas 1945. Walaupun Malaysia merupakan bekas koloni British, kepentingan ekonomi Jepun telah menyumbang kepada perubahan dasar luar negara dari Dasar Pro-Barat semasa zaman kolonial dan pasca-kolonial menjadi Dasar Pandang Ke Timur semasa pentadbiran Tun Dr. Mahathir Mohamad. **Dasar Pandang ke Timur** merupakan dasar ekonomi yang dilancarkan oleh Perdana Menteri Malaysia, Tun Dr Mahathir Mohamad pada 8 Februari 1982. Ketika itu Dr Mahathir baru menjadi Perdana Menteri Malaysia (1981). Dasar ini diumumkan semasa Persidangan "5th Joint Annual Conference of MAJECA/JAMECA" di Hotel Hilton Kuala Lumpur.

Dasar ini sebagai reaksi kepada dasar 'Buy British Last' yang juga diumumkan oleh Tun Dr Mahathir Mohamad pada Oktober 1981.

Dasar Pandang Ke Timur bermaksud pihak kerajaan Malaysia dan swasta menjadikan negara Jepun dan Korea Selatan sebagai contoh etika bekerja. Lebih 15,000 rakyat Malaysia telah memperoleh manfaat menerusi dasar itu.

Bidang tumpuan
--------------

### Perubahan Struktur

1. Kad Perakam Waktu Kerja (Punch Card)
2. Penggunaan Tanda Nama (Name Tag)
3. Penubuhan Pasukan Meningkat Mutu Kerja (QCC)
4. Konsep Pejabat Terbuka
5. Perkhidmatan Kaunter/Perkhidmatan Pembayaran Bil Setempat
6. Fail Meja dan Manual Prosedur Kerja

### Perubahan Sikap

1. Perkhidmatan Cemerlang
2. Konsep Bersih, Cekap dan Amanah (BCA)
3. Kepimpinan Melalui Teladan (KMT)

### Latihan dan Kursus

1. Latihan Perindustrian dan Teknikal
2. Program Pengajian Akademik (Rancangan Persediaan Khas Jepun,Kursus Teknikal Jepun,Program Persediaan Korea)
3. Program Pengajian Teknikal
4. Program Kemajuan Eksekutif
5. Hubungan di antara Institusi-institusi
6. Skim Latihan Pembangunan Usahawan

Rujukan
-------

1. ↑  Uqbah Iqbal, *Sejarah Pemikiran Pandang Ke Timur: Kepentingan Jepun Dalam Pembangunan Sosio-Ekonomi Malaysia (1906-1980)*, Bangi: UKM Press, 2017.
2. ↑  Dasar Pandang Ke Timur
**Cement Industries of Malaysia Berhad** (**CIMA**) merupakan syarikat bahan bangunan Malaysia yang terlibat dalam perniagaan produk simen dan konkrit campuran siap. CIMA merupakan anak syarikat Kumpulan UEM dan memiliki lebih daripada 70 kilang bungkusan dan satu armada 700 lori simen, yang beroperasi di seluruh Malaysia. Pejabat korporat CIMA terletak di Kuala Lumpur dan mempunyai dua loji yang terletak di Bukit Ketri, Perlis dan Bahau, Negeri Sembilan. Kedua-dua tumbuhan ini mempunyai kapasiti pengeluaran simen sebanyak 7.2 juta tan setahun. CIMA telah membekalkan bahan-bahan berkaitan simen kepada projek-projek utama mega di Malaysia, termasuk Jambatan Sultan Abdul Halim Muadzam Shah, Lebuhraya Utara-Selatan, Nusajaya, Iskandar Malaysia, MRT Lembah Klang dan Projek Jejambat Dua Elektrik (EDTP).

CIMA dan mercu tanda terkenal
-----------------------------

Produk CIMA telah digunakan dalam beberapa mercu tanda, ini termasuk.

* Jambatan Sultan Abdul Halim Muadzam Shah
* Lebuhraya Utara-Selatan
* Nusajaya
* Iskandar Malaysia
* Transit Aliran Deras Lembah Klang
* Projek Jejambat Dua Elektrik

Lihat juga
----------

* Kumpulan UEM

Rujukan
-------

1. ↑  Is CIMA setting itself up for a fall? The Edge Markets (10 Mei 2009). Diperoleh pada 9 Mac 2013.
2. ↑  Hanim Adnan (26 Mei 2018). Challenging times for cement companies *The Star Online*. Dicapai pada 27 Mei 2018.

Pautan luar
-----------

* Tapak web rasmi
**Cem Dinç**, (lahir pada Julai 23, 1985 di Bassum), Jerman, adalah seorang pemain bola keranjang Turki di posisi tengah. Dia bermain untuk Indiana Hoosiers di Indiana University di Bloomington, Indiana, A.S. tetapi dipindahkan ke Marshalltown Community College di Iowa. Sejak Ogos 2005, pemain ketinggian 2.10 m ini adalah seorang anggota pasukan bola keranjang kebangsaan Turki.

Cem dilahirkan ke dalam sebuah keluarga bapa Turki dan ibu Jerman, dan dibesarkan di Jerman. Bapanya, seorang doktor perubatan, adalah seorang bekas johan kebangsaan dan bintang kelas-dunia dalam 110 m hurdles. Cem bermain bola keranjang sekolah menengah di played high Landschulheim Schloss Heesen di Hamm, Jerman dan mengetuai tim sekolah menengahnya ke rekod tidak ditawan dan kejohanan kebangsaan pada 2002. Bapanya menolongnya berlatih dengan kekuataan, kelajuan dan agilitynya dengan berfokus dengan sprints dan plyometrics. Ini menambahkan kebolehan dan explosiveness kelompatannya, dan membuatnya seorang atlit yang sangat bagus untuk pemain saiznya. Cem berlari 100 m pada 10.8 saat.

Cem Dinç dijumpai untuk pasukan bola keranjang Turki ketika dia bermain dalam NCAA Men’s tournament di AS. Dia diambil kerja untuk tim Turki sewaktu persediaannya untuk Kejohanan Bola Keranjang Eropah 2005. Dia bermain dengan bintang-bintang NBA Hedo Türkoğlu (Orlando Magic) dan Mehmet Okur (Utah Jazz) dalam tim Turki. Cem mendapat lebih pengalaman bermain terhadap pemain-pemain NBA seperti Tony Parker (San Antonio Spurs), Andrei Kirilenko (Utah Jazz), Turkoglu dan Okur, dengan yang lain dalam Piala Dunia Efes, sebuah tournament yang menggambarkan sesetengah tim-tim terbaik di Eropah.

Rujukan
-------

Pautan luar
-----------

* Cem Dinç's profile at the official website of Indiana University Athletics Men's Basketball Diarkibkan 2006-02-21 di Wayback Machine
* Basketball forum[*pautan mati kekal*]
* Neue Osnabrücker Zeitung (in German) Diarkibkan 2007-09-27 di Wayback Machine

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Denai burung di dalam salji.
**Denai haiwan** ialah teraan yang ditinggalkan di tanah, salji, lumpur, atau permukaan tanah lain yang dijalani oleh haiwan. Denai haiwan digunakan oleh pemburu dalam penjejakan mangsa dan oleh ahli alamiah untuk mengenal pasti haiwan tinggal di sesebuah kawasan tertentu.

Buku biasanya digunakan untuk mengenal pasti denai haiwan, yang mungkin kelihatan lain berdasarkan berat haiwan tertentu dan jenis stratum yang padanya jejak diperbuat.

Jejak boleh terfosil selama berjuta-juta tahun. Untuk sebab ini kita boleh melihat jejak dinosaur terfosil pada sesetengah jenis formasi batu. Jenis fosil ini dipanggil fosil surih kerana ia merupakan surihan yang diperolehi daripada jejak yang ditinggalkan haiwan itu berbanding haiwan itu sendiri. Dalam bidang paleontologi, jejak terpelihara apabila batu-batu kecil terisi ke dalam jejak dan membentuk acuan semulajadi.

Imej
----

* Denai anjing di salji.Denai anjing di salji.
* Denai arnab di salji.Denai arnab di salji.
* Denai beruang.Denai beruang.
* Denai dinosaur.Denai dinosaur.
* Denai gajah.Denai gajah.
* Denai harimau.Denai harimau.
* Denai kucing di salji.Denai kucing di salji.
* Denai penyu.Denai penyu.
* Denai pronghorn.Denai pronghorn.
* Denai rakun.Denai rakun.
* Denai rusa di salji.Denai rusa di salji.
* Denai singa.Denai singa.
* Denai tupai di salji.Denai tupai di salji.

Lihat juga
----------

* Jejak kaki
* Sepur (haiwan)

Rujukan
-------

1. ↑  Milàn, J.; Christiansen, P.; Mateus, O. (2005). "A three-dimensionally preserved sauropod manus impression from the Upper Jurassic of Portugal: implications for sauropod manus shape and locomotor mechanics". *Kaupia*. **14**: 47–52. Dicapai pada March 2, 2014. Italic or bold markup not allowed in: `|journal=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Denai haiwan*** |

* Denai Haiwan (Afrika)
* Denai Haiwan (Dinosaur)
* Denai Haiwan (Am)
Koordinat: 26°S 28°E﻿ / ﻿26°S 28°E﻿ / -26; 28

Lokasi Gauteng di Afrika SelatanLokasi Gauteng di Afrika Selatan
**Gauteng** (/ xaʊˈtɛŋ / khow-TENG; Tswana: Gauteng; Sotho: Gauteng; Pedi: Gauteng; Zulu: eGoli; Tsonga: Gauteng / eXilungwini; Ndebele, Xhosa: iRhawuti; Ndebele Selatan: I-Gauteng; Venda: Gauteng ) adalah salah satu daripada sembilan wilayah di Afrika Selatan. Dalam bahasa Sotho-Tswana, Gauteng bermaksud "tempat emas". Terletak di Highveld, Gauteng adalah wilayah terkecil di Afrika Selatan. Walaupun Gauteng hanya menyumbang 1.5% dari keluasan negara itu, ia merupakan tempat tinggal bagi lebih daripada seperempat penduduk negara ini. Wilayah ini mengandungi bandar terbesar di Afrika Selatan, Johannesburg, dan ibu kota pentadbirannya, iaitu Pretoria.

|  |  |
| --- | --- |
| Afrika Selatan | Rencana berkenaan Afrika Selatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| * l
* b
* s
Provinsi di Afrika Selatan |
| --- |
| Cape Timur • Free State • Gauteng • KwaZulu-Natal • Limpopo • Mpumalanga • North-West • Cape Utara • Cape Barat |
Hernangómez dengan Estudiantes pada tahun 2013
**Juan Alberto** "**Juancho** "**Hernangómez Geuer** (lahir 28 September 1995) merupakan pemain bola keranjang profesional Sepanyol untuk Utah Jazz Persatuan Bola Keranjang Kebangsaan (NBA) dan juga seorang pelakon. Beliau sebelum ini bermain untuk Estudiantes Liga ACB, dan telah mewakili pasukan kebangsaan senior Sepanyol. 

Hernangómez membintangi filem Netflix *Hustle*, diterbitkan oleh LeBron James dan Adam Sandler, yang juga merupakan pelakon bersama. Filem ini telah ditayangkan pada 8 Jun 2022. Bintang NBA seperti Kyle Lowry, Anthony Edwards, Tyrese Maxey, Aaron Gordon, Khris Middleton, Jordan Clarkson Tobias Harris, Matisse Thybulle, Trae Young, Luka Dončić, Boban Marjanović, Moritz Wagner dan Seth Curry, serta jurulatih NBA Doc Rivers, bekas pengawal NBA Kenny Smith, dan pemain NBA G League Ignite Michael Foster turut membuat penampilan kameo.

Rujukan
-------

1. ↑  "Juancho Hernangomez Player Profile". *RealGM.com*. Dicapai pada March 9, 2016.
2. ↑  Parker, Ryan (2022-02-18). "Adam Sandler's Basketball Love Letter 'Hustle' Drops First Teaser". *The Hollywood Reporter* (dalam bahasa Inggeris). Dicapai pada 2022-02-18.

Pautan luar
-----------

Templat:Basketballstats

* Juan Hernangómez at acb.com
* Juancho Hernangomez at FIBA
* Juancho Hernangómez di Twitter Sunting ini di Wikidata
Jyothika Saravanan(Punjabi: ਜ੍ਯੋਥਿਕਾ ਸਦਾਨਾਹ) merupakan bekas pelakon wanita yang telah berlakon dalam beberapa filem Tamil, Kannada, Malayalam, Telugu dan Hindi. Filem yang terbaik dilakon olehnya ialah Chandramukhi, Vettaiyaadu Villaiyaadu dan Mozhi.

Kehidupan Peribadi
==================

Jyothika lahir kepada Chander Sadanah, penerbit filem dan Seema Sadanah, pada 18 Oktober 1978 di Mumbai, India. Dia lahir dalam sebuah keluarga Punjabi.Pelakon Nagma adalah kakak tirinya. Dia menamatkan sekolahnya di Learner's Academy, Mumbai. Dia kemudian mengambil jurusan Psikologi di College Mithibai di Mumbai. Dia juga mempunyai adik perempuan Roshini (lahir Radhika) dan seorang adik lelaki Suraj, yang bekerja sebagai pembantu pengarah untuk Priyadarshan.Dia berkahwin dengan pelakon Surya Sivakumar pada 11 September 2006, yang telah berlakon dengannya dalam beberapa filem. Pasangan ini mempunyai seorang anak perempuan, Diya, yang lahir pada bulan Ogos, 2007 dan seorang anak lelaki Dev, lahir pada bulan Jun, 2010.

**Kerjaya**
-----------

Filem pertamanya adalah filem Hindi Doli Saja Ke Rakhna dengan Akshay Khanna, diarahkan oleh Priyadarshan. Dia kemudian beralih ke industri filem Kollywood. Peranan pertamanya, pada tahun 1999, merupakan penampilan cameo di Vaali, yang dibintangi Ajith Kumar dan Simran.Pada tahun yang sama, filem lain, Poovellam Kettuppar dikeluarkan. Dia memainkan peranan sebagai cinta protagonis, bersama suaminya, Surya Sivakumar. Dia dianugerahkan Anugerah Filmfare Tamil Pelakon Terbaik untuk peranannya dalam Kushi. Dia juga menerima Anugerah Filem Negara Tamil Nadu untuk pelakon terbaik untuk Perazhagan pada tahun 2004, Chandramukhi tahun 2005 dan Mozhi pada tahun 2007.
Untuk kegunaan lain, sila lihat Diva (nyahkekaburan).
Maria Callas, salah seorang diva opera pada abad ke-20***Diva*** ialah istilah yang merujuk kepada penyanyi opera wanita terutama soprano, tetapi kini istilah tersebut dirujukkan juga kepada pengibur-penghibur wanita bukan dari genre opera seperti penyanyi terkenal antarabangsa, Celine Dion. Istilah ini sebenarnya merujuk kepada pengibur-penghibur wanita yang mempunyai bakat yang amat cemerlang yang juga dianggap sukar untuk didapati untuk sesuatu era atau genre. 

"Diva" diambil dari bahasa Itali lama yang bererti "tuhan wanita" (goddess) yang juga diambil dari perkataan kewanitaan bahasa Latin "divus" yang bermakna "seorang wanita yang terbaik". "Diva" juga digunakan untuk merujuk kepada sikap negatif seorang penyanyi wanita yang sombong, susah untuk berkerjasama, terlalu mahal atau terlalu banyak meminta sesuatu yang tidak perlu.

Majalah TIME, pada keluaran Oktober 21, 2002, menulis: "*Dari segi definasi, seorang diva, asalnya merujuk kepada penyanyi wanita terkenal opera, kerap dirujukkan kepada penyanyi-penyanyi soprano.*"

Penggunaan "diva", walaupun digunakan secara meluas kini kepada genre lain, masih juga berkait rapat dengan seni muzik klasikal.

Di Malaysia, beberapa penyanyi wanita seperti Sharifah Aini, Anita Sarawak dan lain-lain lagi diberi gelaran tinggi ini berdasarkan sejarah mereka di dalam bidang hiburan yang amat dihargai. Ramai lagi penghibur-penghibur wanita di serata dunia diberi gelaran ini, namun sesetengahnya adalah berdasarkan kacamata wartawan hiburan dan taraf "Diva" mereka boleh dipertikaikan.

| * l
* b
* s
Senarai - senarai opera |
| --- |
| 
Korpus opera  • Senarai opera penting • Senarai penggubah opera • Senarai libretis opera • Senarai panggung opera • Senarai syarikat opera utama • Senarai festival opera • Senarai pengarah opera
 |

| * l
* b
* s
Genre - genre opera |
| --- |
| Opera balada • Comédie mêlée d'ariettes • Dramma giocoso • Farsa • Género chico • Opera Agung • Opéra-balet • Opera buffa • Opéra bouffe • Opéra bouffon • Opéra comique • Opéra féerie • Opera separa-seria • Opera seria • Opereta • Pastorale héroïque • Opera savoy • Separa-opera • Singspiel • Tragédie en musique • Verismo • Zarzuela |

| * l
* b
* s
Istilah - istilah opera |
| --- |
| Aria • Aria di sorbetto • Arioso • Bel kanto • Peranan breces • Kabaleta • Kadenza • Kastrato • Kantata • Kavatina • Koloratura • komprimario  • Coup de glotte • Da kapo aria • Diva • Fach • Falseto • Fioritura • Gesamtkunstwerk • Intermezzo • Leitmotif • Libretis • Libreto • Maestro • Melodrama • Melodramma • Messa di voce • Opera • Oratorio • Panggung opera • Passaggio • Portamento • Pop Opera • Prima donna • Resitatif • Regietheater • Répétiteur • Sitzprobe • Soubret • Spinto • Sprechgesang • Squillo • Stagione • Tesitura • Timbre  |

  

Portal:* icon Opera
* Muzik klasikal
* icon Seni

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Buku Dilema Melayu
***Dilema Melayu*** (*The Malay Dilemma*) adalah sebuah buku yang dikarang oleh Tun Dr. Mahathir bin Mohamad pada tahun 1970. Tun Dr. Mahathir menerbitkan *The Malay Dilemma* setelah beliau kalah dalam pemilihan 1969 dulu. Selepas itu dia telah menuduh Tunku Abdul Rahman Putra kerana kekalahan UMNO yang besar dalam pilihan raya itu. Salah satu alasannya menuduh Tunku ialah kerana terlalu memberi muka kepada kaum Cina. Almarhum Tunku yang menolak dan menafikan segala tuduhan Mahathir itu. Mahathir menyatakan bahawa Tunku telah cuai ketika menjadi wakil rakyat kerana terlalu sibuk berniaga dengan rakan Cina beliau sehingga mengabaikan kawasan parlimennya. 

Setelah diterbitkan, buku ini diharamkan oleh Tunku Abdul Rahman Al-Haj. Pemikiran Dr Mahathir tidak selari dengan Tunku Abdul Rahman.

Pada 1981, buku ini dibenarkan sewaktu Dr. Mahathir Mohamad menjadi Perdana Menteri Malaysia yang keempat. Ia diterjemahkan ke Bahasa Melayu dengan tajuk *Dilema Melayu* oleh Ibrahim Saad pada 1982 dan diterbitkan oleh Federal Publication Sdn Bhd.

Isi kandungan
-------------

1. Pendahuluan
2. Di mana silapnya?
3. Pengaruh keturunan dan persekitaran kepada bangsa Melayu
4. Dilema ekonomi Melayu
5. Pengertian Persamaan Kaum
6. Asas-asas Perpaduan Kebangsaan
7. Pemulihan Bangsa Melayu dan Dilema Melayu
8. Masalah Melayu
9. Tatasusila dan Sistem Nilai Melayu
10. Politik Perkauman dan Parti
11. Malaysia dan Singapura.
**Gesang Martohartono** (lahir 1 Oktober 1917 di Surakarta, Jawa Tengah, meninggal pada 20 Mei 2010 ) merupakan seorang maestro muzik keroncong dan penggubah lagu tersohor di Indonesia. 

Kerjaya Gesang bermula sebagai penyanyi keroncong di majlis perkahwinan dan pesta kecil-kecilan. Dia tinggal bersama dengan keluarganya di Jalan Bedoyo Nombor 5 Kelurahan Kemlayan, Serengan, Solo. Pada 1962 berpisah denga isterinya. Tidak mempunyai anak.

Lagu popularnya "Bengawan Solo" yang terkenal di Indonesia , Malaysia dan Jepun. Lagu ini diterjemah ke 13 bahasa termasuk bahasa Inggeris, Cina dan Jepun serta pernah digunakan dalam sebuah filem Jepun. Lagu ini mengisahkan sungai terpanjang di pulau Jawa pada 1940 ketika Gesang berusia 23 tahun dan mengambil enam bulan untuk dihasilkan.

Pada 1983, Taman Gesang dibina di Bengawan Solo, Solo, Jawa Tengah bagi menghargai jasanya terhadap perkembangan muzik Jepun. Taman ini dibiayai oleh Tabung Gesang, sebuah NGO di Jepun. Pada 1992, beliau menerima anugerah Bintang Penghargaan dari Maharaja Jepun, Maharaja Akihito dan Tanda Kehormatan Bintang Budaya Parama Dharma dari Presiden Indonesia.

Meninggal dunia
---------------

Pada 20 Mei 2010, beliau meninggal dunia pada usia 92 tahun selepas pembedahan prostat. Beliau dimasukkan ke Rumah Sakit PKU Muhammadiyah Solo sejak 12 Mei 2010.

Rujukan
-------

1. ↑  Jepang Sumbang Taman Gesang
2. ↑  Pencipta Lagu Bengawan Solo Meninggal Dunia

Pautan luar
-----------

* Bengawan Solo di YouTube
Latihan membiasakan diri meluncur angin di pantai
**Geluncur angin** ialah suatu sukan atau kegiatan rekreasi di mana seseorang menerbangkan suatu pesawat tidak bermotor yang ringan iaitu **luncur angin**. Kebanyakan model luncur angin diperbuat daripada rangka aloi aluminium atau bahan komposit yang ditutupi kain layar sintetik untuk membentuk suatu binaan seakan sayap. Penerbang biasanya mengawal dari tempatnya yang dipasangkan dengan abah-abah yang tergantung, di mana pesawat luncur ini dikawal dengan menggerakkan berat badan pada arah berlawanan dengan rangka kawalan (*control frame*).

Latihan yang banyak sangat digalakkan untuk memastikan keselamatan penunggang sukan geluncur ini.

Lihat juga
----------

* Luncur layar

Rujukan
-------

1. ↑  "Page not found". willswing.com. Diarkibkan daripada yang asal pada Mei 22, 2014. Dicapai pada April 30, 2017. Unknown parameter `|deadurl=` ignored (bantuan); Cite uses generic title (bantuan)
2. ↑  Meadows, G.W. "How to buy a hang glider". www.start-flying.com. Dicapai pada 10 Januari 2014.
3. ↑  "Learning to Hang Glide". Hang Gliding Federation of Australia. Diarkibkan daripada yang asal pada Januari 26, 2014. Dicapai pada Januari 10, 2014. Unknown parameter `|deadurl=` ignored (bantuan)

* Paul Dees (September 2010), *Hang Glider Design and Performance* (PDF), American Institute of Aeronautics and Astronautics
Contoh terawal kambing Nigora (kelahiran 1989 ke 1999) sebelum dan selepas dicukur.
**Kambing Nigora** merupakan baka kambing bersaiz sederhana dengan dua tujuan iaitu mengeluarkan susu dan bulu. Baka Nigora berasal di Amerika Syarikat pada awal 1990-an. Kambing-kambing Nigora terawal mengandungi campuran pertalian kambing Kerdil Nigeria dan kambing Angora putih mahupun berwarna. Kambing Nigora masa kini mungkin juga mengandungi pertalian baka kambing penyusu Mini Dairy "jenis Swiss". Susuk badan, pembawaan dan ciri-ciri kambing Nigora moden seharusnya menyerupai kambing penyusu kenit yang berbentuk rapi di samping juga menghasilkan tiga jenis bulu yang berbeza. Bulunya berbagai-bagai sifatnya antara mohair dengan kasymir, malah terdapat kain "cashgora" iaitu campuran sifat kedua-dua jenis bulu tersebut.

Kambing Nigora dihasilkan dan dipupuk sebagai baka yang disesuaikan khusus untuk penternakan mikro-eko, pembelaan di bandar, simpanan rumah ladang kecil-kecilan, kegunaan peribadi keluarga, dan juga sebagai haiwan peliharaan. Pembawaannya yang mesra, badannya yang kecil serta betapa mudahnya dijaga menjadikan baka ini sesuai untuk kanak-kanak dan peminat yang lanjut usia atau mempunyai keperluan khas.

Rujukan
-------

1. ↑  Nigora Goat History
2. ↑  Center for the Micro-Eco Farming Movement
3. ↑  Urban Livestock
4. ↑  Why Miniature Dairy Goats?
**Galactus** (/ɡəˈlæktəs/) ialah watak fiksyen yang muncul dalam buku komik Amerika yang diterbitkan oleh Marvel Comics. Dahulu seorang manusia fana, Galactus adalah entiti kosmik yang menggunakan planet untuk mengekalkan daya hayatnya, dan berperanan berfungsi dalam pemeliharaan kesinambungan Marvel utama. Galactus telah dicipta oleh Stan Lee dan Jack Kirby dan pertama kali muncul dalam buku komik *Fantastic Four* #48, diterbitkan pada Mac 1966.

Lee dan Kirby ingin memperkenalkan watak yang memisahkan diri daripada pola dasar penjahat standard. Dalam kemunculan pertama watak itu, Galactus digambarkan sebagai sosok seperti dewa yang memberi makan dengan mengeringkan planet hidup daripada tenaga mereka, dan beroperasi tanpa mengambil kira moral dan penilaian makhluk fana.

Asal mula Galactus ialah seorang penjelajah angkasa bernama **Galan** yang memperoleh kebolehan kosmik dengan melepasi berhampiran bintang, tetapi penulis Mark Gruenwald mengembangkan lagi asal usul watak itu, mempersembahkan Galan sebagai hidup semasa alam semesta sebelumnya yang wujud sebelum Big Bang yang memulakan alam semesta semasa. Apabila alam semesta Galan berakhir, Galan bergabung dengan "Sentience of the Universe" untuk menjadi Galactus, entiti yang menggunakan kuasa kosmik sedemikian sehingga memerlukan memakan seluruh planet untuk mengekalkan kewujudannya. Bahan tambahan yang ditulis oleh John Byrne, Jim Starlin, dan Louise Simonson meneroka peranan dan tujuan Galactus dalam Marvel Universe, dan mengkaji tindakan watak itu melalui tema pembunuhan beramai-ramai, takdir nyata, etika, dan kewujudan semula jadi/perlu. Selalunya diiringi oleh seorang herald (seperti Silver Surfer), watak itu telah muncul sebagai antagonis dan protagonis dalam peranan tengah dan sokongan. Sejak debut dalam Zaman Perak Buku Komik, Galactus telah memainkan peranan dalam lebih lima dekad kesinambungan Marvel.

Watak itu telah dipaparkan dalam media Marvel yang lain, seperti permainan arked, permainan video, siri televisyen animasi, dan filem 2007 *Fantastic Four: Rise of the Silver Surfer*. Pada tahun 2009, Galactus menduduki tempat ke-5 dalam senarai IGN "100 Penjahat Buku Komik Teratas", yang memetik "kehadiran yang lebih besar daripada kehidupan" watak itu menjadikannya sebagai salah seorang penjahat yang lebih penting pernah dicipta. IGN juga menyatakan "Galactus ialah salah satu daripada segelintir penjahat dalam senarai kami yang benar-benar menentang takrifan penjahat" kerana watak itu terpaksa memusnahkan dunia kerana kelaparannya dan bukannya keinginan yang tulen.

rujukan
-------

1. ↑  *Thor* #168– 169. Komik Marvel.
2. ↑  [http: //www.ign.com/top/comic-book-villains/5.html "Galactus ialah nombor 5"] IGN, 2009.
NGC 3169 (kiri) dan NGC 3166 (kanan) menampilkan beberapa fitur aneh, yang menunjukkan bahawa setiap anggota duo cukup dekat untuk merasakan pengaruh gravitasi yang memutarbelitkan dari yang lain. Gambar dari Wide Field Imager pada teleskop MPG / ESO 2,2 meter di Observatorium La Silla.
**Galaksi berinteraksi** (Inggeris: *colliding galaxies*) ialah galaksi yang medan gravitinya mengakibatkan gangguan antara satu sama lain. Contoh interaksi kecil ialah galaksi satelit yang mengganggu lengan lingkaran galaksi utama. Contoh interaksi utama ialah perlanggaran galaksi, yang dapat menyebabkan penggabungan galaksi.

Interaksi satelit
-----------------

Animasi perlanggaran galaksi.
Galaksi raksasa yang berinteraksi dengan satelitnya ialah perkara biasa. Gravitasi satelit dapat menarik salah satu lengan lingkaran primer, atau jalur satelit sekunder dapat bertepatan dengan kedudukan satelit primer dan dengan demikian akan memasuki galaksi primer (Galaksi Elips Katai ke Wilayah Sagittarius Bima Sakti merupakan salah satu contoh). Ia mungkin mampu merujuk kepada sejumlah kecil pembentukan bintang. Kumpulan bintang yang seperti itu kadang-kadang disebut sebagai "gumpalan biru" sebelum akhirnya mereka dikenali sebagai bintang.

Perlanggaran galaksi
--------------------

Penggabungan galaksi di alam semesta dengan lensa pembesar graviti.
Galaksi yang bertembung biasa terjadi sepanjang evolusi galaksi. Taburan jirim yang sangat lemah dalam galaksi bermaksud ini bukan pertembungan dalam pengertian tradisional, tetapi interaksi graviti.

Perlanggaran boleh menyebabkan penggabungan jika dua galaksi bertembung dan tidak mempunyai momentum yang cukup untuk meneruskan perjalanannya setelah perlanggaran. Dalam kes ini, mereka saling jatuh dan akhirnya bergabung menjadi satu galaksi setelah banyak galaksi saling melintas. Sekiranya salah satu galaksi bertabrakan jauh lebih besar daripada yang lain, sebahagian besar galaksi akan tetap utuh selepas penggabungan. Galaksi yang lebih besar akan kelihatan sama, sementara galaksi yang lebih kecil akan melepuh dan menjadi sebahagian daripada galaksi yang lebih besar. Apabila galaksi melintas satu sama lain, tidak seperti ketika mereka bergabung, kebanyakannya mengekalkan benda dan bentuk asalnya setelah melewati.

Perlanggaran galaksi kini sering disimulasikan pada model komputer, yang menggunakan prinsip fizik yang realistik, termasuk simulasi daya graviti, fenomena pembuangan gas, pembentukan bintang, dan maklum balas. Geseran dinamik melambatkan pergerakan relatif pasangan galaksi, yang mungkin bergabung pada satu ketika, sesuai dengan tenaga relatif dari orbit awal. Perpustakaan simulasi perlanggaran galaksi boleh didapati di laman web Paris Observatory: GALMER.

Rujukan
-------

1. ↑  "HubbleSite". *Choice Reviews Online*. **47** (03): 47–1392-47-1392. 2009-11-01. doi:10.5860/choice.47-1392. ISSN 0009-4978.
2. ↑  April 2015, Nola Taylor Redd 21. "How the Hubble Space Telescope Changed Our View of the Cosmos". *Space.com* (dalam bahasa Inggeris). Dicapai pada 2020-08-29.
**KD KERIS** merupakan kapal perang Tentera Laut Diraja Malaysia jenis kapal peronda kelas kelas "Kris" yang sentiasa bersedia mempertahankan negara Malaysia. KD KERIS memenuhi keperluan pertahanan laut Malaysia dari kapal-kapal musuh.

KD KERIS merupakan kapal peronda yang bertempat di Pangkalan TLDM Kota Kinabalu. Ia kemudiannya diserahkan kepada Tentera Laut Diraja Malaysia pada 27 Jun 2006.

Kapal lain dalam kelas yang sama dengan KD Keris adalah KD KERIS dan KD SUNDANG.

Kapal dalam kelas "Kris" memiliki sesaran 96 tan piawaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m.

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang krew.

|  |
| --- |
|  |

Torpedo
-------

KD Keris tidak dilengkapi dengan sebarang persenjataan torpedo.

Peluru Berpandu
---------------

KD Keris tidak dilengkapi dengan sebarang persenjataan peluru berpandu.

Meriam
------

KD Keris dilengkapi dengan persenjataan 2 meriam 40/70 mm Bofors. Ia juga dilengkapi dengan Mesingan Kegunaan Umum (GPMG-General Purpose Machine Gun) belt-fed 7.62 mm.

Penangkis langkah balas
-----------------------

KD Keris tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

Pengesan
--------

KD Keris dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

Tujahan
-------

Ia memiliki 2 enjin MTU MD655/18 diesel 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

Rujukan
-------

1. ↑

Pautan luar
-----------

* Four Navy vessels handed over to agency Diarkibkan 2008-05-11 di Wayback Machine
* REGISTER OF RMN DECOMMISSIONED SHIPS[*pautan mati kekal*]